aldeles ved de samme Redskaber, som dem fra Østersdyngerne. 
Allerede af denne Forekomst, som er for hyppig til at den kan 
kaldes en Undtagelse, og af Stensagernes Bearbeidelse, der er 
altfor fuldkommen til at røbe nogensomhelst Overgang fra et 
lavere til et højere Kulturtrin, kan man slutte, at Bensager i det 
Hele ikke kunne antyde en større Ælde end de gode Flintred- 
skaber; men hvor uberettiget i det Hele denne Antagelse er, 
saasnart den skal støtte sig til Kjendsgjerninger, vil sees deraf, 
at Flertallet af alle Affaldsdyngernes Bensager — vel at mærke 
endog de allersimpleste — bære utvivlsomme Spor af at have 
faaet deres Form ved gode og sZebne Flintredskaber. 
Ben- og Hjortetakssagerne ere ikke allene ifølge Sporene 
eller Mærkerne paa deres Overflade aldeles utvivlsomt tildannede 
ved Hjælp af Stenredskaber og særligen af Flintsauge og slebne 
Flintmeisler, men man kan desuden tilføje, naar man, som vi, 
kjender Urindvaanernes øvrige Redskaber: de kunde kun tildan- 
nes ved disse. Efter min Mening ligger der en stor Misfor- 
staaelse til Grund for den almindelige Antagelse, at et Materiale 
lettere bearbeides end et andet, fordi det er mindre haardt end 
dette; Materialets Brud og Spaltelighed og den Bearbeidelses- 
maade, hvilken man anvender, afgive ligesaa vigtige Betingelser 
for hensigtsmæssig Bearbeidelse som Haardhedsgraden, ligesom 
Intet gjør en Bearbeidelse vanskeligere, især naar den skeer 
med mindre gode Redskaber, end Stoffets Seighed. Med Hen- 
syn til Letheden, hvormed Benmassen lader sig bearbeide, kunne 
Antiqvarerne gjøre Regning paa en bestemt Modstand fra Natur- 
forskningens Side, naar de antage, at Ben i det Hele lettere 
formes til Redskaber end Flint, og ligefrem gaae ud fra Forud- 
sætninger som den S. 99 yttrede: at »den hyppige Anvendelse 
af det lettere (bearbeidelige) Materiale, Hjortetak og Been, istedet- 
for Steen, røber den højeste Ælde«. 
Uagtet Professor Worsaae i selve Materialet Ben, Hjorte- 
tak (og Tandmasse) synes at ville see et sikkrere Tegn paa den 
højere Alder, end i de deraf dannede Redskabers Form, tør jeg 
